**ПРИЛОГ А**

**УПИТНИК ЗА ПРОВЕРУ ИНТЕГРИТЕТА**

**Део 1. – Опште одредбе**

1. Провере интегритета кандидата за званичне функције у ФСС или носиоце ових функција који подлежу провери интегритета (у даљем тексту: кандидати или носиоци функција) обавља надлежно тело у складу са одредбама овог статута и Прилога А.

2. Кандидати или носиоци функција дужни су да испоштују поступак скрининга и самообелодањивања података како је дато у Делу 2. и 3. у даљем тексту Упитника. Пре поступка скрининга, сваки кандидат или носилац функције треба да дâ писану сагласност за овај поступак на обрасцу који му достави надлежно тело задужено за проверу интегритета. Ако таква писана сагласност не буде добијена, сматраће се да кандидат или носилац функције није прошао проверу интегритета.

3. Кандидати или носиоци функција дужни су да увек поступају у доброј намери и да у потпуности сарађују на утврђивању релевантних чињеница након добијања обавештења у разумном року. Ако неки кандидат или носилац функције не сарађује с телом надлежним за проверу интегритета, сматраће се да тај кандидат није прошао проверу интегритета.

4. Сматраће се да кандидат или носилац функције није прошао проверу интегритета у следећим случајевима:

а) ако је осуђиван за кривично дело или су му изречене дисциплинске санкције од стране државног суда, нарочито ако се ради о озбиљном делу, а не о мањем прекршају или повреди процедуре;

б) ако га је Етичка комисија ФИФА или било које друго спортско тело прогласило кривим и/или му је изрекло казну која озбиљно доводи у питање обављање предметне функције.

5. Зависно од одговарајућих одредаба које се односе на обелодањивање података и прослеђивање информација и сродних података добијених у контексту провере интегритета у складу са овим додатком, тело које обавља предметну проверу интегритета третираће све такве информације и сродне податке као строго поверљиве.

**Део 2. – Поступак скрининга**

1. На почетку поступка скрининга, сваки кандидат или носилац функције дужан је да прође проверу идентитета (у даљем тексту: провера идентитета). У том смислу, кандидат или носилац функције дужан је да поднесе копију важећег пасоша телу надлежном за проверу интегритета. Провера идентитета обухвата следеће елементе:

а) име (имена) и презиме (презимена);

б) адресу пребивалишта;

в) датум и место рођења;

г) држављанство (једно или више).

2. Сваки кандидат или носилац функције дужан је да попуни Упитник из Дела 3. у даљем тексту Упитника.

3. Тело надлежно за проверу интегритета може обавити независне провере и/или истраге да би прикупило додатне релевантне податке о одређеном кандидату или носиоцу функције, који могу обухватати податке о посредницима и повезаним лицима, податке о овлашћењима/мандатима, потенцијалним сукобима интереса и значајном учешћу, као и податке о парничним и кривичним поступцима и истрагама у таквим поступцима.

**Део 3. – Упитник**

|  |  |
| --- | --- |
| Име (имена): |  |
| Презиме (презимена): |  |
| Адреса пребивалишта: |  |
| Датум и место рођења: |  |
| Држављанство (једно или више):  |  |
| Занимање:  |  |

1. Да ли сте осуђивани правоснажном пресудом за тешко кривично дело са умишљајем или било који други прекршај који одговара кршењу правила понашања из Дела II, Поглавља 5. Етичког кодекса ФИФА?

Не Да

Ако је одговор Да, молимо наведите појединости:

2. Да ли Вам је неки руководећи спортски орган икада изрекао било коју дисциплинску или сличну казну или меру за радње које су у рангу повреде правила понашања из Дела II, Поглавља 5 Етичког кодекса ФИФА?

Не Да

Ако је одговор Да, молимо наведите појединости:

3. Да ли се против Вас води било који парнични, кривични или дисциплински поступак или истрага?

Не Да

Ако је одговор Да, молимо наведите појединости:

4. У потпуности сам упознат са тим да се на мене примењују одредбе Дисциплинског правилника ФСС и Етичког кодекса ФСС, као и одредбе Статута и других правилника ФСС које се односе на питања интегритета и изјављујем да ћу се у потпуности придржавати тих одредаба.

5. Тренутно обављам следеће функције у фудбалу:

6. Следеће чињенице и околности могу проузроковати потенцијални сукоб интереса који се односи на мене (видети нарочито члан 39, став 6. овог статута):

7. Напомене и примедбе које могу бити релевантне за проверу интегритета:

8. У потпуности сам упознат и сагласан да се овај упитник може доставити члановима одговарајућег тела/органа ФСС.

9. У потпуности сам упознат и потврђујем да сам дужан да обавестим тело које спроводи проверу интегритета о свим важним чињеницама и околностима које се могу појавити након обављене провере интегритета.

10. У потпуности сам упознат и потврђујем да сам дужан да у целости сарађујем на утврђивању релевантних чињеница у погледу провере интегритета којој подлежем, а нарочито да ћу испунити захтеве за достављање свих докумената, информација или осталих материјала било које природе који се налазе у мом поседу. Осим тога, испунићу обавезу прибављања и достављања докумената, информација или других материјала било које врсте који нису у мом поседу али које имам право да прибавим.

11. У потпуности сам упознат и потврђујем да тело/орган ФСС који обавља проверу интегритета може такође захтевати информације о евентуалним изреченим казнама (ст. 9. и 10. из горњег текста) директно од ФИФА-е или надлежне конфедерације, као и од осталих институција, као што је Спортски арбитражни суд у Лозани, (Швајцарска) или Међународни олимпијски комитет. У том смислу овим ослобађам надлежне институције од било какве обавезе чувања поверљивости таквих података.

12. У потпуности сам упознат и потврђујем да тело/орган које обавља проверу интегритета може прикупљати додатне податке о мени у складу са Делом 2. став 8. овог прилога.

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Место и датум) (Потпис)